ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
മൂല്യങ്ങൾ ഇല്ലാത്ത വിദ്യാഭ്യാസം, വിദ്യാഭ്യാസമാകുന്നില്ല എന്ന് ഉപരാഷ്ട്രപതി
നിലവിലെ വിദ്യാഭ്യാസ സമ്പ്രദായത്തെ പുനർ മൂല്യനിർണയം ചെയ്ത് വിദ്യാഭ്യാസത്തെ കൂടുതൽ സമഗ്രവും സമ്പൂർണവും മൂല്യാധിഷ്ഠിതവുമാക്കാൻ സർവകലാശാലകളോടും വിദ്യാഭ്യാസ പ്രവർത്തകരോടും ഉപരാഷ്ട്രപതി ശ്രീ എം. വെങ്കയ്യനായിഡു ആഹ്വാനം ചെയ്തു.
സിക്കിമിലെ ഐസിഎഫ്എഐ സർവ്വകലാശാലയുടെ പതിമൂന്നാമത് ഇ- ബിരുദദാന സമ്മേളനത്തിനെ വീഡിയോ കോൺഫറൻസിങ്ങിലൂടെ അഭിസംബോധന ചെയ്യുകയായിരുന്നു അദ്ദേഹം. മൂല്യങ്ങൾ ഇല്ലാത്ത വിദ്യാഭ്യാസം, വിദ്യാഭ്യാസമാകുന്നില്ല എന്ന് ഗുരുദേവ് രവീന്ദ്രനാഥ ടാഗോറിന് ഉദ്ധരിച്ചു കൊണ്ട്
അദ്ദേഹം പറഞ്ഞു. സർവകലാശാലകളും വിദ്യാഭ്യാസസ്ഥാപനങ്ങളും, വെറും ബിരുദധാരികളെ മാത്രം സൃഷ്ടിക്കാതെ, അനുകമ്പയുള്ള മനുഷ്യരെ കൂടി സൃഷ്ടിക്കണമെന്ന് അദ്ദേഹം ആവശ്യപ്പെട്ടു.
മൂല്യങ്ങളെ പറ്റി നമ്മുടെ പുരാതന സമ്പ്രദായങ്ങളിൽ വിശദമായി പ്രതിപാദിച്ചിട്ടുണ്ട്. നമ്മുടെ വേദങ്ങളും, ഉപനിഷത്തുകളും ഒരാൾക്ക് തന്നോടും, കുടുംബത്തോടും, സമൂഹത്തോടും, പ്രകൃതിയോടുമുള്ള ഉത്തരവാദിത്തങ്ങളെ പറ്റി വിശദമാക്കുന്നുണ്ട് എന്നും അദ്ദേഹം പറഞ്ഞു.
ഗുരുകുല സമ്പ്രദായത്തെ പ്രകീർത്തിച്ച ഉപരാഷ്ട്രപതി പുരാതനകാലത്ത്, വിദ്യാഭ്യാസം എല്ലാ അർത്ഥത്തിലും സമ്പൂർണ്ണം ആയിരുന്നുവെന്നും അതാണ് നമുക്ക് ‘വിശ്വഗുരു’ എന്ന പദവി നേടിത്തന്നത് എന്നും പറഞ്ഞു. പുതിയ വിദ്യാഭ്യാസ നയം ഈ ആദർശങ്ങളെ വിഭാവനം ചെയ്യുന്നതായും, ഇന്ത്യയെ ഒരിക്കൽ കൂടി 'വിശ്വഗുരു' ആക്കാൻ ലക്ഷ്യമിടുന്നതായും ഉപരാഷ്ട്രപതി പറഞ്ഞു.
സാങ്കേതികവിദ്യയുമായി സമരസപ്പെട്ട മൂല്യാധിഷ്ഠിത വിദ്യാഭ്യാസമാണ് കാലഘട്ടത്തിന്റെ ആവശ്യം എന്ന് ഉപരാഷ്ട്രപതി അഭിപ്രായപ്പെട്ടു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
കോവിഡുമായി ബന്ധപ്പെട്ട അടിയന്തര സാമഗ്രികളുടെ വിതരണം വേഗത്തിലാക്കാൻ തപാൽ വകുപ്പ് ഹെൽപ്പ്ലൈൻ ആരംഭിച്ചു
ന്യൂഡൽഹി, മെയ് 07, 2021
കസ്റ്റംസ് അധികാരികളുമായി സഹകരിച്ച് തപാൽ വകുപ്പ്, വിദേശത്ത് നിന്ന് തപാൽ വഴി ലഭിച്ച കോവിഡുമായി ബന്ധപ്പെട്ട അടിയന്തര സാമഗ്രികളുടെ ക്ലിയറൻസ്, നടപടി ക്രമങ്ങൾ പൂർത്തിയാക്കൽ, വിതരണം എന്നിവ സുഗമമാക്കുന്നതിനായി പ്രവർത്തിച്ചു വരുന്നു. ഇതുമായി ബന്ധപ്പെട്ട് തപാൽ വകുപ്പ് ഒരു പൊതു അറിയിപ്പ് നൽകിയിട്ടുണ്ട്.
അത് പ്രകാരം, അത്തരം അടിയന്തര സാമഗ്രികളുടെ വേഗത്തിലുള്ള ക്ലിയറൻസും വിതരണവും സാധ്യമാക്കാൻ, വിദേശത്തുനിന്ന് പോസ്റ്റ് വഴി അയച്ച അത്തരം സാമഗ്രികളുടെ ട്രാക്കിംഗ് വിവരങ്ങൾ ലഭിക്കണമെന്ന് ആഗ്രഹിക്കുന്ന തപാൽ വകുപ്പിന്റെ ഉപയോക്താക്കൾ/പൊതു ജനങ്ങൾ, തങ്ങളുടെ ചരക്കിന്റെ വിശദാംശങ്ങൾ കൈമാറണമെന്ന് ഇതിനാൽ അറിയിക്കുന്നു. പേര്, മൊബൈൽ നമ്പർ, ഇ-മെയിൽ ഐഡി, ട്രാക്കിംഗ് ഐഡി, പോസ്റ്റുചെയ്ത തീയതി, ഡെലിവറി വിലാസം എന്നീ വിവരങ്ങൾ - “adgim2@indiapost.gov.in or dop.covid19[at]gmail[dot]com” എന്ന ഇ-മെയിൽ വിലാസങ്ങളിലോ, അല്ലെങ്കിൽ വാട്സാപ്പിലൂടെ, വിശദാംശങ്ങൾ താഴെ സൂചിപ്പിച്ചിരിക്കുന്ന നോഡൽ ഓഫീസർമാരുടെ നമ്പറിലേക്കോ അയക്കാം:
തപാൽ വകുപ്പ് ഹെഡ് ക്വാർട്ടറിലെ നോഡൽ ഓഫീസർമാരുടെ പട്ടിക:
1. ശ്രീ അരവിന്ദ് കുമാർ – 9868378497
2 ശ്രീ പുനീത് കുമാർ –9536623331
RRTN/SKY
പ്രത്യേക സേവനങ്ങളും ഫീച്ചറുകളും
തെങ്ങിന്റെ ചങ്ങാതിമാർക്കൊരു കോൾ സെന്ററുമായി നാളികേര വികസന ബോർഡ്
കൊച്ചി :ഒക്ടോബർ 06, 2023
തെങ്ങ് കയറ്റം, തെങ്ങ് സംരക്ഷണം, വിളവെടുപ്പ് ഉൾപ്പടെ തെങ്ങു കൃഷിയുമായി ബന്ധപ്പെട്ട പ്രവർത്തനങ്ങൾ നടത്തുന്നതിനായി നാളികേര വികസന ബോർഡ്, തെങ്ങിന്റെ ചങ്ങാതിമാർക്കായി  കോൾ സെന്റർ ഉടൻ ആരംഭിക്കും. കേരളത്തിലെവിടെയുമുള്ള കേര കർഷകർക്ക് വിളിപ്പുറത്ത് തെങ്ങിന്റെ ചങ്ങാതിമാരെ ലഭ്യമാക്കുകയെന്നതാണ് കോൾ സെന്റർ സ്ഥാപിക്കുന്നതിലൂടെ ബോർഡ് ലക്ഷ്യമാക്കുന്നത്. ബോർഡിന്റെ ആസ്ഥാനമായ കൊച്ചിയിലാണ് കേരളത്തിലെ കോൾ സെന്ററിന്റെ പ്രവർത്തനം.
കേരളത്തിന് പുറമെ പരമ്പരാഗത കേരോത്പാദക സംസ്ഥാനങ്ങളായ തമിഴ്നാട്ടിലും, ആന്ധ്രാപ്രദേശിലും, കർണ്ണാടകത്തിലും സമാന്തരമായി കോൾ സെന്റർ ആരംഭിക്കും. ഇതുവരെ 1552 പേരാണ് കോൾ സെന്ററിലേയ്ക്ക് രജിസ്റ്റർ ചെയ്തിട്ടുള്ളത്. അതാത് ജില്ലകളിൽ ബ്ലോക്ക് ഗ്രാമപഞ്ചായത്ത് തലത്തിലാണ് ചങ്ങാതിമാരുടെ സേവനം ലഭ്യമാക്കുക. ന്യായമായ വേതനത്തിന് വിള വെടുപ്പ്, തെങ്ങിന്റെ മണ്ട വൃത്തിയാക്കൽ, മരുന്നു തളിക്കൽ, രോഗകീട നിയന്ത്രണം, നഴ്സറി പരിപാലനം, കൃത്രിമ പരാഗണം, വിത്തുതേങ്ങ സംഭരണം തുടങ്ങിയ സേവനങ്ങൾ ഈ പദ്ധതിയിലൂടെ കേര കർഷകർക്ക് പ്രയോജനപ്പെടുത്താം.
കോൾ സെന്ററിന്റെ പ്രവർത്തനത്തിലൂടെ തെങ്ങിന്റെ ചങ്ങാതിമാരെയും, കേരകർഷക രെയും കർഷക കൂട്ടായ്മകളെയും, നാളികേര സംരംഭകരേയും, കൃഷി വകുപ്പുദ്യോഗസ്ഥരെയും, കേര മേഖലയുമായി ബന്ധപ്പെട്ട മറ്റു സ്ഥാപനങ്ങളെയും കോർത്തിണക്കി മേഖലയിലെ പ്രവർത്തനങ്ങൾ സുഗമമാക്കാൻ സാധിക്കും
കൂടുതൽ വിവരങ്ങൾക്ക് 0484 2377266  എന്ന ഫോൺ നമ്പറിൽ ബന്ധപ്പെടുക. ഇതിനുപുറമെ കർമ്മനിരതരായി സേവനം ചെയ്യാൻ തയ്യാറായിട്ടുള്ള മറ്റു ചങ്ങാതിമാർക്കും കോൾ സെന്ററിൽ രജിസ്റ്റർ ചെയ്യാം. ഇതിനായി 8848061240 എന്ന നമ്പറിൽ ബന്ധപ്പെടുകയോ, പേര്, മേൽവിലാസം, ബ്ലോക്ക് പഞ്ചായത്ത്. ഫോൺ നമ്പർ തുടങ്ങിയ വിവരങ്ങൾ വാട്ട്സ് ആപ്പ് സന്ദേശമായി അയച്ചു തരികയോ ചെയ്യുക. ഇപ്രകാരം കോൾ സെന്ററിന്റെ സേവനം കർഷകർക്കൊപ്പം ചങ്ങാതിമാരും പ്രയോജനപ്പെടുത്തുക.
രാസവസ്തു, രാസവളം മന്ത്രാലയം
ഖാരിഫ് സീസണിലേക്കുള്ള ഫാക്റ്റിന്റെ രണ്ടാമത്തെ മ്യൂറിയേറ്റ് ഓഫ് പൊട്ടാഷ്   തൂത്തുക്കുടി തുറമുഖത്ത് എത്തി
കേന്ദ്ര രാസവസ്തു‐ വളം മന്ത്രാലയത്തിനു കീഴിലുള്ള ഒരു പൊതുമേഖലാ സ്ഥാപനമായ ഫെർട്ടിലൈസേഴ്സ് ആൻഡ് കെമിക്കൽസ് ട്രാവൻകൂർ ഈ സാമ്പത്തിക വർഷത്തിലെ ആദ്യ അഞ്ച് മാസങ്ങളിൽ ഉൽപാദന‐ വിപണന രംഗത്ത് മികച്ച പ്രകടനം കാഴ്ചവച്ചു.
ഖാരിഫ് സീസണിലേക്കുള്ള ഫാക്റ്റിന്റെ രണ്ടാമത്തെ മ്യൂറിയേറ്റ് ഓഫ് പൊട്ടാഷ്   ഇന്നലെ തൂത്തുക്കുടി തുറമുഖത്ത് എത്തി. അൺലോഡിങ്ങ് ജോലികൾ പുരോഗമിക്കുന്നു.
എംഒപിയും ഫാക്റ്റിന്റെ സുപ്രധാന ഉൽപ്പന്നമായ ഫാക്ടംഫോസും  ദക്ഷിണേന്ത്യയിലെ കർഷകർക്ക് പ്രിയപ്പെട്ട വളം സംയുക്തമാണ്. നേരത്തെ കമ്പനി ജൂൺ മുതൽ ജൂലൈ വരെ ഓരോന്നു വീതം മ്യൂറിയേറ്റ് ഓഫ് പൊട്ടാഷും എൻപികെ കോംപ്ലക്സ് പാർസലുകൾ ഇറക്കുമതി ചെയ്തിരുന്നു. കോവിഡ് പകർച്ചവ്യാധിക്കെതിരെ സുരക്ഷ ഏർപ്പെടുത്തിക്കൊണ്ട് കമ്പനി പ്രവർത്തനങ്ങൾ ശുഭകരമായി ചെയ്യുന്നു. മികച്ച മൺസൂൺകാലം കാർഷികമേഖലയ്ക്ക് ഗുണകരമായതിനാൽ ഈ സീസണിൽ കർഷകരുടെ ആവശ്യങ്ങൾ നിറവേറ്റാൻ കമ്പനി നടപടികളെടുക്കുന്നു.
(Visitor Counter : 102
പ്രധാനമന്ത്രിയുടെ ഓഫീസ്
പ്രധാനമന്ത്രി ആപ്പിളിന്റെ സിഇഒ ടിം കുക്കുമായി കൂടിക്കാഴ്ച്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ആപ്പിൾ സിഇഒ ടിം കുക്കുമായി കൂടിക്കാഴ്ച നടത്തി.
ആപ്പിളിന്റെ സിഇഒ ടിം കുക്കിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"താങ്കളെ കണ്ടുമുട്ടിയതിൽ തികഞ്ഞ സന്തോഷം,ടിം കുക്ക് ! വൈവിധ്യമാർന്ന വിഷയങ്ങളിൽ കാഴ്ച്ചപ്പാടുകൾ കൈമാറുന്നതിലും ഇന്ത്യയിൽ നടക്കുന്ന സാങ്കേതിക വിദ്യാധിഷ്ഠിത പരിവർത്തനങ്ങളെ എടുത്തു കാട്ടുന്നതിലും സന്തോഷം."
പ്രധാനമന്ത്രിയുടെ ഓഫീസ്
പ്രധാനമന്ത്രി ഗണേശ ചതുര്ത്ഥി ആശംസകള് നേര്ന്നു
ഗണേശചതുര്ത്ഥി ഉത്സവത്തിന്റെ മംഗളാവസരത്തില് പ്രധാനമന്ത്രി ശ്രീ നരേന്ദ്രമോദി ജനങ്ങള്ക്ക് ശുഭാംശസകള് നേര്ന്നു, എല്ലായിടത്തും സന്തോഷവും സമൃദ്ധിയുമുണ്ടാകട്ടെയെന്ന് ആഗ്രഹിക്കുന്നതായി അദ്ദേഹം ആശംസയില് വ്യക്തമാക്കി.
''ഗണേശ ചതുര്ത്ഥി ഉത്സവത്തിന്റെ മംഗളാവസരത്തില് ശുഭാംശസകള്. ഭഗവാന് ഗണേശന്റെ അനുഗ്രഹങ്ങള് എപ്പോഴും നമ്മോടൊപ്പമുണ്ടാകട്ടെ. എല്ലായിടത്തും സന്തോഷവും സമൃദ്ധിയും ഉണ്ടാകട്ടെ.'' ഒരു ട്വീറ്റില് പ്രധാനമന്ത്രി പറഞ്ഞു.
(Visitor Counter : 60
രാജ്യരക്ഷാ മന്ത്രാലയം
43,000 കോടി രൂപയ്ക്ക്, ആറ് അന്തർവാഹിനികൾ നിർമ്മിക്കാനുള്ള താൽപര്യപത്രം ക്ഷണിക്കാൻ ഡിഫൻസ് അക്വിസിഷൻ കൗൺസിൽ  അനുമതി നൽകി
ന്യൂഡൽഹി, ജൂൺ 04, 2021
സായുധ സേനയുടെ നവീകരണത്തിനും പ്രവർത്തന ആവശ്യങ്ങൾക്കുമായി വിവിധ ഉപകരണങ്ങളുടെ മൂലധന ഏറ്റെടുക്കൽ സംബന്ധിച്ച, 6,000 കോടി രൂപയുടെ നിർദേശങ്ങൾക്ക് 2021 ജൂൺ 04 ന് പ്രതിരോധ മന്ത്രി ശ്രീ രാജ്നാഥ് സിങ്ങിന്റെ അധ്യക്ഷതയിൽ ചേർന്ന ഡിഫൻസ് അക്വിസിഷൻ കൗൺസിൽ  യോഗം അംഗീകാരം നൽകി.
നയതന്ത്ര പങ്കാളിത്ത മാതൃകയിൽ, P 75  പദ്ധതിക്ക് കീഴിൽ ആറ് അന്തർവാഹിനികൾ നിർമ്മിക്കുന്നതിനുള്ള താൽപര്യപത്രം  പുറപ്പെടുവിക്കുന്നതിനും യോഗം അംഗീകാരം നൽകി. 43,000 കോടി രൂപ ചെലവിൽ, അതിനൂതന എയർ ഇൻഡിപെൻഡന്റ് പ്രൊപ്പൽഷൻ സൗകര്യങ്ങളോടുകൂടിയ ആറ് അന്തർവാഹിനികൾ തദ്ദേശീയമായി നിർമ്മിക്കുന്നതിനാണ് പദ്ധതി ലക്ഷ്യമിട്ടിരിക്കുന്നത്.
നയതന്ത്ര പങ്കാളിത്ത മാതൃകയുടെ കീഴിൽ അംഗീകാരം ലഭിക്കുന്ന ആദ്യ പദ്ധതിയാണിത്. കൂടാതെ 'മെയ്ക്ക് ഇൻ ഇന്ത്യ' സംരംഭത്തിലെ ഏറ്റവും വലിയ പദ്ധതികളിൽ ഒന്നാണിത്.
ഈ പദ്ധതിയുടെ അംഗീകാരത്തോടെ ദേശീയതലത്തിൽ അന്തർവാഹിനി നിർമ്മാണത്തിൽ മത്സരക്ഷമത കൈവരിക്കാൻ സാധിക്കുകയും, ഇന്ത്യൻ വ്യവസായങ്ങൾക്ക് സ്വതന്ത്രമായി അന്തർവാഹിനികൾ രൂപകൽപ്പന ചെയ്ത് നിർമ്മിക്കാൻ കഴിയുകയും ചെയ്യും. ഇന്ത്യയിലെ അന്തർവാഹിനികളിൽ നൂതന ആയുധങ്ങളും സാങ്കേതികവിദ്യയും സംയോജിപ്പിക്കാൻ, ഇന്ത്യൻ വ്യവസായ ലോകവും ഈ മേഖലയിലെ മികച്ച വിദേശ നിർമാതാക്കളുമായുള്ള നയതന്ത്ര സഹകരണത്തിലൂടെ സാധിക്കും.
'വാങ്ങുക, നിർമ്മിക്കുക’   വിഭാഗത്തിൽ ഏകദേശം 6,000 കോടി രൂപ ചെലവിൽ വ്യോമ പ്രതിരോധ തോക്കുകളും വെടിയുണ്ടകളും വാങ്ങുന്നതിനും ഡിഎസി അനുമതി നൽകി. സായുധ സേനയ്ക്ക്, നിയുക്ത അധികാരങ്ങൾക്കനുസൃതമായി അടിയന്തര മൂലധന ഏറ്റെടുക്കലിനുള്ള സമയപരിധി 2021 ഓഗസ്റ്റ് 31 വരെ ദീർഘിപ്പിച്ച് നൽകാനും യോഗം തീരുമാനിച്ചു
RRTN/SKY
(Visitor Counter : 229
റോഡ് ഗതാഗതത്തിലും റോഡ് വ്യവസായത്തിലും ഉഭയകക്ഷിസഹകരണത്തിനായി ഇന്ത്യയും റഷ്യയും ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. റഷ്യന് പ്രസിഡന്റിന്റെ വരാനിരിക്കുന്ന ഇന്ത്യാ സന്ദര്ശന വേളയില് ധാരണാപത്രം ഒപ്പുവെക്കപ്പെടും.
ഗതാഗത, ദേശീയപാതാ മേഖലകളില് സഹകരിക്കുന്നതിനായി ഔദ്യോഗിക വേദി വികസിപ്പിച്ചെടുക്കുന്നതിനും ആരംഭിക്കുന്നതിനുമായി റോഡ് ഗതാഗതം, റോഡ് വ്യവസായം എന്നീ മേഖലകളില് ധാരണാപത്രം തയ്യാറാക്കുന്നതിനായി ഇരു രാജ്യങ്ങളും ചര്ച്ച നടത്തിവരികയായിരുന്നു.
റോഡ് ഗതാഗതം, റോഡ് വ്യവസായം എന്നീ മേഖലകളിലുള്ള പരസ്പര സഹകരണം ഇരു രാജ്യങ്ങള്ക്കും നേട്ടമാകും. റഷ്യയുമായുള്ള മെച്ചപ്പെട്ട സഹകരണം റോഡ് ഗതാഗതം, റോഡ് വ്യവസായം, ഇന്റലിജന്റ് ട്രാന്സ്പോര്ട്ട് സിസ്റ്റം  എന്നീ മേഖലകളില് ദീര്ഘകാലീനവും ഫലപ്രദവുമായ ഉഭയകക്ഷിബന്ധം സ്ഥാപിതമാകുന്നതിനു സഹായകമാകും. ഇത് റോഡ് അടിസ്ഥാന സൗകര്യവും റോഡ് ശൃംഖലാ നിയന്ത്രണവും, ഗതാഗത നയം, സാങ്കേതികവിദ്യ, രാജ്യത്തെ ഹൈവേകളുടെ നിര്മാണത്തിനും നടത്തിപ്പിനുമുള്ള മാനദണ്ഡങ്ങള് എന്നിവയ്ക്കു സഹായകമായിത്തീരുകയും ഇന്ത്യയും റഷ്യയും തമ്മിലുള്ള സഹകരണവും ഉഭയകക്ഷിബന്ധവും മെച്ചപ്പെടാന് കാരണമായിത്തീരുകയും ചെയ്യും.
പശ്ചാത്തലം:
ഇന്ത്യയും റഷ്യയും തമ്മില് ദീര്ഘകാലമായ ബന്ധമുണ്ടെന്നു മാത്രമല്ല, നയതന്ത്രപരമായ പങ്കാളിത്തത്തോടെ ശക്തമായ ധനകാര്യ ബന്ധം പുലര്ത്തുന്നുമുണ്ട്. ഉപഗ്രഹാധിഷ്ഠിത ടോളിങ് സൊലൂഷ്യന്സില് റഷ്യ സാങ്കേതിക പരിഹാരം വികസിപ്പിച്ചിട്ടുണ്ട്. ക്രാഷ് റിപ്പോര്ട്ടിങ്, മോണിറ്ററിങ് സംവിധാനങ്ങള് ഉള്പ്പെടെ ആധുനിക ഇന്റലിജന്റ് ട്രാഫിക് മാനേജ്മെന്റ് സിസ്റ്റം സ്വീകരിച്ചിട്ടുമുണ്ട്. റോഡ് ഗതാഗത രംഗത്ത് റഷ്യക്കുള്ള സാങ്കേതിക മികവ് പരിഗണിക്കുമ്പോള് ആ രാഷ്ട്രവുമായി അടുത്ത ബന്ധം സ്ഥാപിക്കുകവഴി അത്തരം അറിവുകള് നേടിയെടുക്കുന്നത് അഭികാമ്യമാണ്. ഹൈവേ അടിസ്ഥാനസൗകര്യം വര്ധിപ്പിക്കാനുള്ള പദ്ധതികള് ഇന്ത്യ അതിവേഗം നടപ്പാക്കിവരികയാണ്. റോഡ് അടിസ്ഥാനസൗകര്യം പൂര്ണ അര്ഥത്തില് ഉപയോഗപ്പെടുത്താനായി ഗതാഗത രംഗത്തെ ഉല്പാദന ക്ഷമതയും സുരക്ഷയും വര്ധിപ്പിക്കാനുള്ള സാങ്കേതിക വിദ്യ ഉപയോഗപ്പെടുത്തേണ്ടത് അനിവാര്യമാണ്. ചരക്കുനീക്കത്തിനുള്ള ചെലവു കുറച്ചുകൊണ്ടുവരാന് ഇതു സഹായകമാവുകയും ചെയ്യും. ഹൈവേകളും എക്സ്പ്രസ് വേകളും വളരെയധികം വികസിപ്പിക്കാനുള്ള ഇന്ത്യയുടെ പദ്ധതി റഷ്യയിലെ അടിസ്ഥാനസൗകര്യ വികസന സ്ഥാപനങ്ങള്ക്ക് ആകര്ഷകമായ അവസരമാണ്. ഇരു രാജ്യങ്ങളും തമ്മിലുള്ള പങ്കാളിത്തം, നടത്തിപ്പു സംബന്ധിച്ച കാര്യങ്ങളില് ആശയവിനിമയം നടത്തുന്നതിനു വേദി ഒരുക്കുകയും ഇരു രാജ്യങ്ങളും അംഗങ്ങളായ രാജ്യാന്തര സംഘങ്ങളിലും വേദികളിലും ഉള്ള പ്രവര്ത്തനങ്ങള്ക്കു സഹായകമായിത്തീരുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രി പോസ്റ്റ് കോവിഡ് സീക്വ്യൂലെ മൊഡ്യൂൾസ് പുറത്തിറക്കി.
ന്യൂ ഡൽഹി: സെപ്റ്റംബർ 23, 2021
കേന്ദ്ര ആരോഗ്യ മന്ത്രി ശ്രീ മൻസുഖ് മാണ്ഡവ്യ കോവിഡ് രോഗബാധ മൂലം സംഭവിക്കുന്ന ദീർഘകാല ആരോഗ്യ പ്രശ്നങ്ങളെക്കുറിച്ചുള്ള മാർഗ്ഗ നിർദ്ദേശമായ പോസ്റ്റ് കോവിഡ് സീക്വ്യൂലെ മൊഡ്യൂൾസ് പുറത്തിറക്കി.കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ സന്നിഹിതയായിരുന്നു.
ഇന്ത്യയിലുടനീളമുള്ള ഡോക്ടർമാർ, നഴ്സുമാർ, ആരോഗ്യപ്രവർത്തകർ, സാമൂഹികാരോഗ്യ പ്രവർത്തകർ തുടങ്ങിയവരുടെ, കോവിഡ് മൂലമുണ്ടാകുന്ന ദീർഘകാല പ്രത്യാഘാതങ്ങൾ കൈകാര്യം ചെയ്യാനുള്ള ശേഷി വർദ്ധിപ്പിക്കുന്നതിന് ഈ മൊഡ്യൂളുകൾ സഹായിക്കും.
ഏറ്റവും കുറഞ്ഞ പാർശ്വഫലങ്ങൾ ഉറപ്പുവരുത്തുന്നതിനും ചികിത്സയുടെ പ്രതികൂല ഫലങ്ങളില്ലാതാക്കുന്നതിനും സജീവവും സമഗ്രവുമായ കോവിഡ് ചികിത്സ ആവശ്യമാണെന്ന് കേന്ദ്ര ആരോഗ്യ മന്ത്രി പറഞ്ഞു. ഉയർന്ന അളവിലുള്ള സ്റ്റിറോയിഡുകൾ കഴിക്കുന്നതിലൂടെ രോഗികളിൽ മ്യുക്കോർമൈക്കോസിസ് പോലുള്ള കോവിഡനന്തര പ്രത്യാഘാതങ്ങൾ ഉണ്ടായതായി അദ്ദേഹം കൂട്ടിച്ചേർത്തു.
കുറഞ്ഞതോ അവഗണിക്കാവുന്നതോ ആയ പാർശ്വഫലങ്ങൾ ഉള്ള മരുന്നുകൾ ഉപയോഗിക്കേണ്ടത് അനിവാര്യമാണ്. ജാഗ്രത പുലർത്തുകയാണെങ്കിൽ കോവിഡിന്റെ ഭാവി പ്രത്യാഘാതങ്ങൾ കൈകാര്യം ചെയ്യുന്നതിനും അത് സഹായകമാകും. നമ്മുടെ സമൂഹത്തിൽ നിലനിൽക്കുന്ന കോവിഡ് മൂലമുള്ള ഭയാശങ്കകൾ, മാനസികാരോഗ്യ പ്രശ്നങ്ങൾ തുടങ്ങിയ കോവിഡനന്തര പ്രശ്നങ്ങളും കൈകാര്യം ചെയ്യേണ്ടത് പ്രധാനമാണ്. കോവിഡനന്തര പ്രശ്നങ്ങൾ വ്യക്തമായി മനസ്സിലാക്കി അവ പരിഹരിക്കേണ്ടതും പ്രധാനമാണ്.
കോവിഡനന്തര സങ്കീർണതകൾ കൈകാര്യം ചെയ്യുന്നതിനായി രാജ്യമെമ്പാടുമുള്ള റിസോഴ്സ് പേഴ്സൻസ്  കോവിഡ് സീക്വലെ മൊഡ്യൂളുകൾ തയ്യാറാക്കാൻ പരിശ്രമിച്ചിട്ടുണ്ട്. ആരോഗ്യ മേഖലയിലെ പ്രൊഫഷണലുകളെ ഉദ്ദേശിച്ച് തയ്യാറാക്കിയ പ്രത്യേക മൊഡ്യൂളുകളാണ് ഇവയെന്നും അദ്ദേഹം കൂട്ടിച്ചേർത്തു
ചടങ്ങിൽ സംസാരിച്ച ഡോ ഭാരതി പ്രവീൺ പവാർ മാനസികാരോഗ്യ പ്രശ്നങ്ങൾ കൈകാര്യം ചെയ്യേണ്ടതിന്റെ ആവശ്യകത ഊന്നിപ്പറഞ്ഞു. സംസ്ഥാനതലത്തിലെ ആരോഗ്യ വിദഗ്ധർ മുന്നോട്ടു വച്ച നിർദ്ദേശങ്ങളെ അടിസ്ഥാനമാക്കി മാനസികാരോഗ്യ സംബന്ധമായ പ്രശ്നങ്ങൾക്കുള്ള പരിശീലന മൊഡ്യൂളുകൾ തയ്യാറാക്കിയിട്ടുണ്ടെന്നും അവർ കൂട്ടിച്ചേർത്തു.
IE/SKY
(
ഷിപ്പിങ് മന്ത്രാലയം
കൊച്ചി ഷിപ്പ്യാർഡ് ലിമിറ്റഡ് നോർവേയിലെ ആസ്കോ മാരിടൈം എ.എസി.നായി ഓട്ടോണമസ് ഇലക്ട്രിക് കപ്പലുകൾ നിർമ്മിക്കുന്നതിനുള്ള കരാർ ഒപ്പിട്ടു
രണ്ട് ഓട്ടോണമസ് ഇലക്ട്രിക് ഫെറികൾ നിർമ്മിച്ചു നൽകുന്നതിനായി നോർവേയിലെ ആസ്കോ മാരിടൈം എ.എസുമായി  കൊച്ചി ഷിപ്പ്യാർഡ് ലിമിറ്റഡ്  കരാർ ഒപ്പിട്ടു.
നോർവേയിലെ ആസ്കോ മാരിടൈമിനു വേണ്ടി ആദ്യത്തെ പൂർണ്ണ ഓട്ടോമാറ്റിക് വൈദ്യുത യാനം നിമ്മിച്ചു നൽകാനുള്ള കരാർ നേടിയതിൽ കേന്ദ്ര ഷിപ്പിംഗ് മന്ത്രി ശ്രീ മൻസുഖ് മാണ്ഡവ്യ കൊച്ചി കപ്പൽശാലയെ പ്രശംസിച്ചു. വിവിധ ആഗോള കപ്പൽശാലകളുമായി മത്സരിച്ച് ആണ് കൊച്ചി കപ്പൽശാല കരാർ നേടിയതെന്നും കപ്പൽ നിർമ്മാണ വ്യവസായത്തിൽ ചരിത്രപരമായ നാഴികക്കല്ലാണിതെന്നും ശ്രീ മാണ്ഡവ്യ പറഞ്ഞു.
ഇന്ത്യയിലെ ഏറ്റവും വലിയ വാണിജ്യ കപ്പൽ നിർമ്മാതാവാണ് കൊച്ചി കപ്പൽശാല. പ്രശസ്തമായ നോർവീജിയൻ നോർജസ് ഗ്രുപെൻ എ.എസ്.എ. കമ്പനിയുടെ  ഉപ കമ്പനിയായ ആസ്കോ മാരിടൈമിൽ നിന്നുമാണ് ഈ അഭിമാനകരമായ കയറ്റുമതി ഓർഡർ സ്വന്തമാക്കിയിരിക്കുന്നത്.
ഈ വൈദ്യുത കപ്പൽ പദ്ധതി നോർവേയുടെ ഒരു സ്വപ്ന പദ്ധതിയാണ്. പദ്ധതിക്ക് നോർവീജിയൻ സർക്കാർ ഭാഗികമായി ധനസഹായം നൽകുന്നു. പ്രവർത്തനമാരംഭിച്ചുകഴിഞ്ഞാൽ, ഈ കപ്പൽ കാർബൺ ബഹിർഗമനമില്ലാത്ത ഓട്ടോണമസ് വെസൽസ് രംഗത്ത് ലോകത്തിന് മുന്നിൽ ഒരു പുതിയ മാതൃക സൃഷ്ടിക്കും.
കൊച്ചി വാട്ടർ മെട്രോയ്ക്കായി കൊച്ചി കപ്പൽശാല 23 ഹൈബ്രിഡ് ഇലക്ട്രിക് ബോട്ടുകൾ നിർമ്മിച്ചു വരികയാണ്. ഹൈടെക് കപ്പൽ നിർമ്മാണം കൈകാര്യം ചെയ്യാൻ പ്രാപ്തിയുള്ള ലോകത്തിലെ പ്രീമിയർ ഷിപ്പ് ബിൽഡിംഗ് യാർഡുകളുടെ നിരയിലേക്ക് ഈ പദ്ധതി കൊച്ചി കപ്പൽശാലയെ എത്തിക്കുമെന്ന് പ്രതീക്ഷിക്കാം.
മന്ത്രിസഭ
എന്.ഡി.ആര്.എഫിന്റെ നാല് പുതിയ ബറ്റാലിയനുകള് രൂപീകരിക്കാന് മന്ത്രിസഭാനുമതി
രാജ്യത്തിന്റെ ദുരന്ത നിവാരണ സംവിധാനം ശക്തിപ്പെടുത്തുന്നതിന്റെ ഭാഗമായി ദേശീയ ദുരന്ത പ്രതിരോധ സേനയുടെ  നാല് ബറ്റാലിയനുകള് കൂടി രൂപീകരിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
വിശദാംശങ്ങള്
· രാജ്യത്തിന്റെ വിശാലമായ ഭൂപ്രകൃതി കണക്കിലെടുത്ത് ദുരന്ത നിവാരണത്തിനുള്ള സമയം കുറയ്ക്കുകയാണ് നാല് അധിക ബറ്റാലിയനുകള് രൂപീകരിക്കുന്നത് കൊണ്ട് ലക്ഷ്യമിട്ടിട്ടുള്ളത്.
· ഇന്ഡോ - ടിബറ്റന് ബോര്ഡര് പോലീസില്  രണ്ട് ബറ്റാലിയനുകളും, അതിര്ത്തി രക്ഷാ സേന , അസം റൈഫില്സ്  എന്നിവയില് ഓരോ ബറ്റാലിയനുകള് വീതവുമായിട്ടാണ് ആദ്യ ഘട്ടത്തില് ഈ നാല് ബറ്റാലിയനുകളും രൂപീകരിക്കുക.
· പിന്നീട് ഈ നാല് ബറ്റാലിയനുകളെയും എന്.ഡി.ആര്.എഫ്. ബറ്റാലിയനുകളാക്കി മാറ്റും. ആവശ്യാനുസരണം ഇവയെ ജമ്മു കാശ്മീര്, ഹിമാചല് പ്രദേശ്, ഉത്തരാഖണ്ഡ്, ഡല്ഹി, ദേശീയ തലസ്ഥാന പ്രദേശം എന്നിവിടങ്ങളില് വിന്യസിക്കും.
പശ്ചാത്തലം
പ്രകൃതി ദുരന്തങ്ങളോ,മനുഷ്യ സൃഷ്ടികളായ ദുരന്തങ്ങളോ, ഭീഷണി ഉയര്ത്തുന്ന സാഹചര്യമോ ഉണ്ടായാല് വൈദഗ്ധ്യമാര്ന്ന ഇടപെടല് ലക്ഷ്യമിട്ടാണ് 2006 ല് എന്.ഡി.ആര്.എഫ്. എന്ന വിദഗ്ധ സേനയ്ക്ക് രൂപം നല്കിയത്. ദുരന്ത സമയങ്ങളില് തല്സമയം പ്രതികരിക്കാനായി ഇപ്പോള് എന്.ഡി.ആര്.എഫിന്റെ 12 ബറ്റാലിയനുകളെയാണ് രാജ്യത്തുടനീളം തന്ത്രപരമായ കേന്ദ്രങ്ങളില് വിന്യസിച്ചിട്ടുള്ളത്.
ND MRD - 647
ധനകാര്യ മന്ത്രാലയം
ഇന്ത്യ-യുകെ സാമ്പത്തിക വിപണി സംഭാഷണം വെർച്വലായി നടത്തുന്നു
ന്യൂഡൽഹി , ജൂലൈ 09, 2021
ഇന്ത്യ-യുകെ സാമ്പത്തിക വിപണി സംഭാഷണത്തിന്റെ ഉദ്ഘാടന യോഗം ഇന്നലെ വൈകിട്ട് നടന്നു. സാമ്പത്തിക മേഖലയിൽ ഉഭയകക്ഷി ബന്ധം കൂടുതൽ ശക്തമാക്കുക ലക്ഷ്യമിട്ട് 2020 ഒക്ടോബറിൽ നടന്ന പത്താമത് ഇക്കണോമിക് ആൻഡ് ഫിനാൻഷ്യൽ ഡയലോഗിനോടനുബന്ധിച്ചാണ്  സാമ്പത്തിക വിപണി സംഭാഷണം ആരംഭിച്ചത്.
ധനകാര്യ മന്ത്രാലയത്തിലെ മുതിർന്ന ഉദ്യോഗസ്ഥർ ഇന്ത്യയെ പ്രതിനിധീകരിച്ചപ്പോൾ ട്രെഷറി വിഭാഗത്തിൽ നിന്നുമുള്ള പ്രതിനിധികളാണ് യുകെ-യെ പ്രതിനിധീകരിച്ചത്. ഇരുഭാഗത്തേയും മുതിർന്ന ഉദ്യോഗസ്ഥർ സംഭാഷണത്തിന് നേതൃത്വം നൽകി. ആർബിഐ, സെബി, ഐആർഡിഐ, ഇന്റർനാഷണൽ ഫിനാൻഷ്യൽ സർവീസസ് സെന്റർ അതോറിറ്റി, ബാങ്ക് ഓഫ് ഇംഗ്ലണ്ട്, ഫിനാൻഷ്യൽ കണ്ടക്റ്റ് അതോറിറ്റി എന്നിവയുൾപ്പെടെയുള്ള ഇന്ത്യ- യുകെ സ്വതന്ത്ര റെഗുലേറ്ററി ഏജൻസികളുടെ പങ്കാളിത്തവുമുണ്ടായിരുന്നു.
നാല് പ്രമേയങ്ങൾ കേന്ദ്രീകരിച്ചായിരുന്നു സംഭാഷണത്തിലെ ചർച്ചകൾ :
1. ഇന്ത്യയുടെ പ്രധാന അന്താരാഷ്ട്ര ധനകാര്യ കേന്ദ്രമായ ഗിഫ്റ്റ് സിറ്റി 
2. ബാങ്കിംഗും പേയ്മെന്റുകളും,
3. ഇൻഷുറൻസ്
4. മൂലധന വിപണികൾ
ഈ വിഷയങ്ങളിൽ സർക്കാർ തല ചർച്ചകളുടെ തുടർച്ചയായി സ്വകാര്യമേഖലയിലെ പങ്കാളികളെയും ഉൾപ്പെടുത്തിയിരുന്നു.
സേവന മേഖലയാൽ മുന്നോട്ടു നയിക്കപ്പെടുന്ന രണ്ട് സമ്പദ്വ്യവസ്ഥകളെന്ന നിലയിൽ ഇന്ത്യയും യുകെയും തമ്മിലുള്ള ധനകാര്യ സേവന സഹകരണം ശക്തിപ്പെടുത്താൻ കാര്യമായ സാധ്യത നിലനില്ക്കുന്നുണ്ടെന്ന് ഇരുപക്ഷവും വിലയിരുത്തി. അടുത്ത വർഷം നടക്കാനിരിക്കുന്ന ഇ.എഫ്.ഡി., ഇന്ത്യ-യുകെ എഫ്.ടി.എ  ഭാവി ചർച്ചകളുടെ ആരംഭം വരെ ഇത് സംബന്ധിച്ച് ഉഭയകക്ഷി ചർച്ചകൾ തുടരാനും ധാരണയായിട്ടുണ്ട്.
IE/SKY
(Visitor Counter : 204
വാണിജ്യ വ്യവസായ മന്ത്രാലയം
2020 ഏപ്രിൽ മുതൽ 2021 ജനുവരി വരെ രാജ്യത്ത് എത്തിയത് 72.12 ബില്യൺ യുഎസ് ഡോളറിന്റെ നേരിട്ടുള്ള വിദേശ നിക്ഷേപം.
ന്യൂഡൽഹി , ഏപ്രിൽ 5, 2021
2020 ഏപ്രിൽ മുതൽ 2021 ജനുവരി വരെ രാജ്യത്ത് ലഭിച്ചത് 72.12 ബില്യൺ യുഎസ് ഡോളറിന്റെ നേരിട്ടുള്ള വിദേശ നിക്ഷേപം.
ഒരു സാമ്പത്തിക വർഷത്തിലെ ആദ്യ പത്തു മാസങ്ങളുടെ കണക്കെടുത്താൽ ലഭിക്കുന്ന ഏറ്റവും ഉയർന്ന തുകയാണിത്.2019-20 കാലത്തെ ആദ്യ പത്തു മാസങ്ങളെ അപേക്ഷിച്ചു  15% വർധനയാണ് ഇത്തവണ രേഖപ്പെടുത്തിയത്.
2020-21 സാമ്പത്തിക വർഷത്തിന്റെ ആദ്യ പത്തു മാസങ്ങളിലെ നേരിട്ടുള്ള മൂലധന വിദേശ നിക്ഷേപത്തിൽ  - FDI ഇക്യുറ്റി ഇൻഫ്ലോ- കഴിഞ്ഞ വർഷം ഇതേ സമയത്തെക്കാൾ  28% വളർച്ച ഉണ്ടായിട്ടുണ്ട്.
2020-21 സാമ്പത്തിക വർഷത്തെ ആദ്യ പത്തുമാസങ്ങളിൽ ഏറ്റവും കൂടുതൽ നേരിട്ടുള്ള മൂലധന വിദേശ നിക്ഷേപം നടത്തിയ രാജ്യങ്ങളുടെ പട്ടികയിൽ മൊത്തം നിക്ഷേപത്തിന്റെ 30.28% നൽകിയ സിങ്കപ്പൂർ ആണ് ഒന്നാമത്. 24.28% തുകയുമായി U.S.A യും 7.31% തുകയുമായി UAE യും യഥാക്രമം രണ്ടും മൂന്നും സ്ഥാനങ്ങളിലാണ്.
2021 ജനുവരിയിൽ, സമാന നിക്ഷേപം നടത്തിയ രാജ്യങ്ങളുടെ പട്ടികയിൽ ജപ്പാനാണ് മുന്നിൽ. മൊത്തം നിക്ഷേപത്തിന്റെ 29.09% ആണ് ജപ്പാന്റെ സംഭാവന. നിക്ഷേപത്തിന്റെ 25.46% സിങ്കപ്പൂരിൽ നിന്നും
12.06% USA യിൽ നിന്നുമാണ്.
2020-21 സാമ്പത്തിക വർഷത്തിന്റെ ആദ്യ പത്തു മാസങ്ങളിൽ നേരിട്ടുള്ള വിദേശനിക്ഷേപം ഏറ്റവും കൂടുതൽ ലഭിച്ച മേഖല കമ്പ്യൂട്ടർ സോഫ്റ്റ്വെയർ &ഹാർഡ്വെയർ ആണ് . അടിസ്ഥാന സൗകര്യനിർമ്മാണ മേഖല , സേവന മേഖല  എന്നിവയാണ് രണ്ടും മൂന്നും സ്ഥാനങ്ങളിൽ.
IE/SKY
(Visitor Counter : 148
ആരോഗ്യ, കുടുംബക്ഷേമ മന്ത്രാലയം
നിപ്പാ വൈറസ് ബാധ : കേരളത്തിന് സാധ്യമായ എല്ലാ സഹായവും നല്കുമെന്ന് കേന്ദ്ര ആരോഗ്യമന്ത്രി ജെ.പി. നദ്ദ ; കേന്ദ്ര മെഡിക്കല് സംഘം സംസ്ഥാനത്ത് എത്തി
നിപ്പാ വൈറസ് ബാധ പടരുന്ന കോഴിക്കോടും, മലപ്പുറവും കേന്ദ്ര ഗവണ്മെന്റ് നിയോഗിച്ച മെഡിക്കല് സംഘം സന്ദര്ശിച്ചു. നാഷണല് സെന്റര് ഫോര് ഡിസീസ് കണ്ട്രോള്  ഡയറക്ടര് ഡോ. സുജിത്ത് കെ. സിംഗിന്റെ നേതൃത്വത്തിലുള്ള സംഘത്തില് എന്.സി.ഡി.സി. യിലെ എപിഡെമിയോളജി ചീഫ് ഡോ. എസ്.കെ.ജയിന്, ഇഎംആര് ഡയറക്ടര് ഡോ. പി.രവീന്ദ്രന്, സൂനോസിസ് ഡയറക്ടര് ഡോ. നവീന് ഗുപ്ത എന്നിവര്ക്ക് പുറമേ
റസ്പിറേറ്ററി ഫിസിഷ്യന്, ന്യൂറോ ഫിസിഷ്യന്, അനിമല് ഹസ്ബന്ഡറി വിദഗ്ധന് തുടങ്ങിയവരുമുണ്ട്.
നിപ്പാ വൈറസ് ബാധയെ തുടര്ന്നുള്ള സ്ഥിതിഗതികള് കൈകാര്യം ചെയ്യുന്നതിന് കേന്ദ്ര ഗവണ്മെന്റ് കേരളത്തിന് സാധ്യമായ എല്ലാ സഹായവും നല്കുമെന്ന് കേന്ദ്ര ആരോഗ്യമന്ത്രി ശ്രീ. ജെ.പി. നദ്ദ ജനീവയില് പറഞ്ഞു. സംസ്ഥാനത്തെ സഹായിക്കുന്നതിനും സ്ഥിതിഗതികള് സൂക്ഷ്മമായി നിരീക്ഷിക്കുന്നതിനും കേന്ദ്ര സംഘത്തോട് ആവശ്യപ്പെട്ടിട്ടുണ്ട്. സംസ്ഥാന ആരോഗ്യമന്ത്രി ശ്രീമതി കെ.കെ. ശൈലജ, കേന്ദ്ര സഹമന്ത്രി ശ്രീ. അല്ഫോണ്സ് കണ്ണന്താനം എന്നിവരുമായി താന് ടെലഫോണില് സംസാരിച്ചതായും, എല്ലാവിധ സഹായവും ഉറപ്പ് നല്കിയതായും ശ്രീ. നദ്ദ അറിയിച്ചു.
കേന്ദ്ര ആരോഗ്യമന്ത്രിയുടെ നിര്ദ്ദേശ പ്രകാരം കേന്ദ്ര ആരോഗ്യ കുടുംബക്ഷേമ സെക്രട്ടറി ശ്രീമതി പ്രീതി സുദന് സംസ്ഥാന ആരോഗ്യ വകുപ്പ് പ്രിന്സിപ്പല് സെക്രട്ടറിയുമായി സംസാരിക്കുകയും, സ്ഥിതിഗതികള് അവലോകനം നടത്തുകയും ചെയ്തു.
ND MRD –406
മന്ത്രിസഭ
എസ്റ്റോണിയ, പരാഗ്വേ, ഡൊമിനിക്കന് റിപ്പബ്ലിക് എന്നിവിടങ്ങളില് 3 ഇന്ത്യന് മിഷനുകള് ആരംഭിക്കുന്നതിന് കേന്ദ്ര മന്ത്രിസഭയുടെ അംഗീകാരം
2021 ല് എസ്റ്റോണിയ, പരാഗ്വേ, ഡൊമിനിക്കന് റിപ്പബ്ലിക് എന്നിവിടങ്ങളില് 3 ഇന്ത്യന് മിഷനുകള് ആരംഭിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നിര്വഹണ നയം:
ഈ രാജ്യങ്ങളില് ഇന്ത്യന് മിഷനുകള് ആരംഭിക്കുന്നത് ഇന്ത്യയുടെ നയതന്ത്ര ഇടപെടലുകള് വിപുലീകരിക്കാനും രാഷ്ട്രീയ ബന്ധങ്ങള് കൂടുതല് ആഴത്തിലാക്കാനും ഉഭയകക്ഷി വ്യാപാരം, നിക്ഷേപം, സാമ്പത്തിക ഇടപെടലുകള് എന്നിവ സുഗമമാക്കാനും സഹായിക്കും. ജനങ്ങള് തമ്മിലുള്ള ബന്ധം ഉറപ്പാക്കാനും ഇന്ത്യയുടെ വിദേശ നയങ്ങള്ക്കു പിന്തുണ ലഭ്യമാകാനും ഇത്സഹായകമാകും.
ഈ രാജ്യങ്ങളിലെ ഇന്ത്യന് മിഷനുകള് ഇന്ത്യന് സമൂഹത്തിനും വലിയ തോതില് സഹായകമാകുകയും അവരുടെ താല്പ്പര്യങ്ങള് സംരക്ഷിക്കാന് വഴിയൊരുക്കുകയും ചെയ്യും.
ലക്ഷ്യം:
സുഹൃദ് രാജ്യങ്ങളുമായുള്ള പങ്കാളിത്തത്തിലൂടെ ഇന്ത്യയുടെ വളര്ച്ചയ്ക്കും വികസനത്തിനും അനുയോജ്യമായ അന്തരീക്ഷം സൃഷ്ടിക്കുക എന്നത് ഇന്ത്യയുടെ വിദേശനയത്തിന്റെ ലക്ഷ്യമാണ്. സുഹൃദ് രാജ്യങ്ങളുമായുള്ള നമ്മുടെ ബന്ധത്തിന്റെ ഇടനിലക്കാരായി നിലവില് ലോകമെമ്പാടും വിവിധ ദൗത്യങ്ങളും കാര്യാലയങ്ങളുമുണ്ട്.
പുതിയ മൂന്ന് ഇന്ത്യന് മിഷനുകള് ആരംഭിക്കാനുള്ള തീരുമാനം ദേശീയ വളര്ച്ചയ്ക്കും വികസനത്തിനുമുള്ള മുന്നോട്ടുള്ള പടിയാണ്. ഇന്ത്യയുടെ നയതന്ത്ര സാന്നിധ്യം വര്ധിപ്പിക്കുന്നത്, ഇന്ത്യന് കമ്പനികള്ക്ക് വിപണിയിലേക്കുള്ള പ്രവേശനം ഉറപ്പാക്കുകയും ഇന്ത്യയിലെ ചരക്കുകളുടെയും സേവനങ്ങളുടെയും കയറ്റുമതിക്ക് ഊര്ജം പകരുകയും ചെയ്യും. ഒരു സ്വയംപര്യാപ്ത ഇന്ത്യ അഥവാ 'ആത്മനിര്ഭര് ഭാരത്' എന്ന ലക്ഷ്യത്തിന് അനുസൃതമായി ആഭ്യന്തര ഉല്പ്പാദനവും തൊഴിലും വര്ധിപ്പിക്കുന്നതില് ഇത് നേരിട്ട് സ്വാധീനം ചെലുത്തുകയും ചെയ്യും.
ധനകാര്യ മന്ത്രാലയം
ജി.എസ്.ടി. : 2019 ഏപ്രിലില്റെക്കോര്ഡ്വരുമാനം ജി.എസ്.ടി. നടപ്പിലാക്കിതുടങ്ങിയതിന് ശേഷമുള്ളഏറ്റവുംഉയര്ന്ന വരവ്
2019 ഏപ്രിലില് പിരിച്ചെടുത്ത മൊത്തംജി.എസ്ടി. വരുമാനം 1,13,865 കോടിരൂപയാണ്. ഇതില്കേന്ദ്ര ജി.എസ്.ടി 21,163 കോടിരൂപയും, സംസ്ഥാന ജി.എസ്.ടി 28,801 കോടിരൂപയും, സംസ്ഥാനാന്തരജി.എസ്.ടി 54,733 കോടിരൂപയും , തീരുവ ഇനത്തില് 9,168 കോടിരൂപയും  ഉള്പ്പെടുന്നതാണ്. 2019 ഏപ്രില് 30 വരെ 72.13 ലക്ഷംജി.എസ്.ടി. റിട്ടേണുകള് ഫയല്ചെയ്തിട്ടുണ്ട്.
(തട്ടിക്കിഴിവിന് ശേഷംകേന്ദ്ര ഗവണ്മെന്റുംസംസ്ഥാന ഗവണ്മെന്റുകളുംകൂടി ഏപ്രില്മാസത്തില് പിരിച്ചെടുത്ത മൊത്തംവരുമാനം സി.ജി.എസ്.ടി. യില് 47,533 കോടിരൂപയും, സംസ്ഥാന ജി.എസ്.ടിയില് 50,776 കോടിരൂപയുമാണ്.
2018 ഏപ്രിലിലെവരുമാനം 1,03,459 കോടിരൂപയായിരുന്നു. ഇതാണ് 2019 ഏപ്രിലില് 10.05 ശതമാനം വര്ദ്ധിച്ചത്. 2019 ഏപ്രിലിലെവരുമാനം 2018-19 സാമ്പത്തിക വര്ഷത്തെ പ്രതിമാസശരാശരിജി.എസ്.ടി. വരുമാനത്തെക്കാള്  16.05 ശതമാനം വളര്ച്ച കൈവരിച്ചു.
ND MRD- 260
മന്ത്രിസഭ
ഇന്ത്യയും, മാള്ട്ടയും തമ്മില് വിനോദസഞ്ചാരം പ്രോത്സാഹിപ്പിക്കുന്നതിനുള്ള ധാരണാപത്രം ഒപ്പിടും
വിനോദസഞ്ചാരരംഗത്തെ പരസ്പര സഹകരണം പ്രോത്സാഹിപ്പിക്കുന്നതിന് ഇന്ത്യയും, മാള്ട്ടയും തമ്മില് ധാരണാപത്രത്തില്ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. മാള്ട്ടാഉപരാഷ്ട്രപതിയുടെഅടുത്ത് നടക്കാന് പോകുന്ന സന്ദര്ശന വേളയിലായിരിക്കും ധാരണാപത്രംഒപ്പിടുക.
ധാരണാപത്രത്തിന്റെമുഖ്യലക്ഷ്യങ്ങള് :
1. രണ്ട്രാജ്യങ്ങളിലെയുംടൂറിസംവ്യവസായങ്ങളിലെഗുണനിലവാരമുള്ളലക്ഷ്യസ്ഥാനങ്ങള് പ്രോത്സാഹിപ്പിക്കുക.
2. ഇന്ത്യയിലേയ്ക്കും, മാള്ട്ടയിലേയ്ക്കുംവിനോദസഞ്ചാരികളുടെവരവ് വര്ദ്ധിപ്പിക്കുക.
3. ഇരുരാജ്യങ്ങളിലേയുംടൂറിസം, അനുബന്ധവ്യവസായങ്ങള്എന്നിവയില് മനുഷ്യവിഭവശേഷിവികസനം പ്രോത്സാഹിപ്പിക്കുക.
4. പ്രകൃതിദത്തവും, സാംസ്ക്കാരിക പാരമ്പര്യത്തില് അധിഷ്ഠിതവുമായ പുതിയൊരുവിനോദസഞ്ചാരത്തെ പ്രോത്സാഹിപ്പിക്കുക, വിവരസാങ്കേതികവിദ്യയുടെ ഉപയോഗത്തിലൂടെസുസ്ഥിരവിനോദസഞ്ചാരംവികസിപ്പിക്കുക.
5. രണ്ട് രാജ്യങ്ങളിലെയും ജനങ്ങള് തമ്മിലുള്ള ബന്ധങ്ങള് പരിപോഷിപ്പിക്കുന്നതിനുള്ളഒരു ഉപാധിയായിവിനോദസഞ്ചാരത്തെ അംഗീകരിക്കുക.
പ്രയോജനങ്ങള് :
ടൂറിസംരംഗത്ത്സഹകരണം വര്ദ്ധിപ്പിക്കുന്നതിനുള്ളസ്ഥാപന വല്കൃതമായഒരുസംവിധാനത്തിന് ധാരണാപത്രം രണ്ട് രാഷ്ട്രങ്ങളെയുംസഹായിക്കും. കൂടാതെമാള്ട്ടയില് നിന്ന്ഇന്ത്യയിലേയ്ക്കുള്ളവിനോദസഞ്ചാരികളുടെ എണ്ണത്തില് വര്ദ്ധയുണ്ടാക്കാന് ധാരണാപത്രംവഴിയൊരുക്കും.ഇത് ഫലത്തില് സാമ്പത്തിക വികസനത്തിലേയ്ക്കും, തൊഴില്സൃഷ്ടിയിലേയ്ക്കും നയിക്കും.
വിശാലമായ ചട്ടക്കൂടില്, ഇരുകൂട്ടര്ക്കുംദീര്ഘകാലം പ്രയോജനപ്പെടുന്ന തരത്തില്ടൂറിസംരംഗത്ത്സഹകരണം സാധ്യമാക്കുന്നതിന് അനുകൂലമായസാഹചര്യം ധാരണാപത്രംസൃഷ്ടിക്കും. രണ്ട്രാജ്യങ്ങളിലെയുംമികച്ച സമ്പ്രദായങ്ങള് കണ്ടെത്തി അവ ഉള്ക്കൊള്ളുന്നതിനുള്ള നടപടികളും ധാരണാപത്രത്തില്ഉള്പ്പെടുത്തിയിട്ടുണ്ട്.
(ND/MRD